Lakarra

Lakarra Nafarroa Behereko erdialdeko udalerri bat da, Donibane Garaziko kantonamendukoa.

 Geografia 
 Ingurune naturala 
Lauribar ibaira isurtzen diren Arzubi eta Basagibeleko errekak udalerritik igarotzen dira. Baita Arzubiren ibaiadarrak diren Toska eta Idiondo errekak ere.

 Udalerri mugakideak 
 Ainhize-Monjolose iparraldean
 Gamarte ekialdean
 Buztintze-Hiriberri mendebaldean
 Duzunaritze-Sarasketa hegoaldean

 Etxeak eta Auzoak 
 Lakarragoiti
 Lakarrabeheiti

 Historia 
XII. mendean, Lakarrako baroierria, Nafarroako erresumaren menpekoa zen.Paul Raymond. Dictionnaire topographique Béarn-Pays basque. Lakarra familiako kide bat, Bernard II.a (1186-1201), Baionako apezpikua izan zen eta hirugarren gurutzadan parte hartzeaz gain, bere elizbarrutiaren barnean, Lapurdi, Nafarroa Behereko hegoaldea, Gipuzkoa iparraldea (baita Donostia ere), Bortziriak, Baztan eta Lerin zeuden, apezpikuak hala eskatuta, Zelestino III.a aita santuak 1194. urtean zehaztu bezala.

Bigarren Mundu Gerran, herria alemaniarren administrazio zuzenpean geratu zen herritarrek hala eskatuta, ez baitzuten Donibane Garaziko azokatik at geratu nahi. Era berean, Lakarra inguruko mendiak, erresistentziarentzako pasabide izan ziren, administrazio alemaniarretik Vichyko Frantziara igarotzeko, eta alderantziz.

 Ekonomia 
Udalerriko ekonomiaren oinarria laborantza da.

 Politika 
 Lakarrako alkateen zerrenda 
 Alkateen zerrenda Urteak Alkatea  Alderdia 1983 - 1989  Jean Marie Gachen  D.V.D. 1989 - 1995  Jean-Baptiste Ibargarai  1995 - 2001  Jean-Baptiste Ibargarai  2001 - 2008  Jean-Pierre Eihartz  2008 - 2014  Jean-Claude Ibargarai 

 Demografia 

Oharra: 2004ko biztanleria INSEEk emaniko behin-behineko datua da.

 Garraiobideak 
D933 departamentu-errepidea (133 errepide nazional zaharra) udalerritik igarotzen da.

 Ondasun nabarmenak 
eskuinera|250px|thumb|San Martin eliza, ondoan hilerria duelarik
 Harizpe mariskalaren gaztelua (Lakarrako gaztelua izenaz ere ezagutua) monumentu izendaturik dago.
 San Martin eliza, XIX. mendekoa dena. Kultura Ministerioa: San Martin elizari buruzko oharra
 Hilerria, Harizpe mariskalaren hilobia duena, monumentu izendaturik dago. Kultura Ministerioa: Lakarrako hilerriari buruzko oharra
 Etxegoinea baserria XVII. mendekoa da. Kultura Ministerioa: Etxegoinea baserriari buruzko oharra

 Lakartar ezagunak 
 Jean Isidore Harizpe (1768-1855). Militarra, Frantziako mariskal izandakoa. Sortzez baigorriarra izan arren, urte askoz udalerrian bizi eta hil zen.

 Erreferentziak 

 Kanpo estekak 

Kategoria:Lakarra